Marion Zimmer Bradleyová

Životopis

Narodila sa na farme uprostred veľkej hospodárskej krízy. V 50. rokov 20. storočia bola predstavená lesbickej skupine Daughters of Bilitis. 26. októbra 1949 sa vydala za Roberta Aldena Bradleyho, s ktorým sa rozviedla 19. mája 1964. Po rozvode sa veľmi rýchlo vydala, tentoraz za Waltera Breena. Vzali sa 3. júna 1964, od roku 1979 žili oddelene, no rozviedli sa až 9. mája 1990. Po Breenovom uväznení o rok neskôr za nezákonný sex s mladistvým na súde vypovedala, že vedela o jeho pomere s párom neplnoletých chlapcov. Žalobcovia Breena jej však neskôr vyčítali utajovanie skutočností v snahe ochrániť manžela. V roku 1965 skončila Bradleyová školu Hardin-Simmons University v Abilene, Texas, s titulom bakalár umení. Potom sa presťahovala do Berkeley v Kalifornii, kde pokračovala v štúdiu na University of California v Berkeley v rokoch 1965 – 1967. Jej prvé dieťa David Bradley a brat Paul Edwin Zimmer publikovali autorov science fiction a fantasy. Jej dcéra Moira Sternová, je profesionálna harfistka a speváčka.
Po mnohoročnom zápase s ubúdajúcim zdravím Marion Zimmer Bradleyová 25. septembra 1999 zomrela v Alta Bates Medical Center v Berkeley, len štyri dni po vysiľujúcom infarkte. Jej popol bol rozptýlený v Glastonbury Tor v Somersete v Anglicku o dva mesiace neskôr.

Tvorba

Písať začala v roku 1949 a svoje prvé dielo Vortex predala v roku 1952. Jej prvé vydané dielo v rozsahu románu bola kniha Falcons of Narabedla, prvý raz vydaná v máji 1957 v časopise Other Worlds. Keď bola dieťa, rada čítala dobrodružné fantasy príbehy autorov ako Henry Kuttner, Edmond Hamilton a Leigh Brackett, najmä keď písali o „zábleskoch cudzích sĺnk vo svetoch, ktoré nikdy neboli a nikdy nebudú.“ Jej prvý román a mnoho z jej nasledujúcich prác ukazovali na ich silný vplyv.
V začiatkoch svojej kariéry, keď písala pod rôznymi pseudonymami, ako napr. Morgan Ives, Miriam Gardner, John Dexter alebo Lee Chapman, Bradleyová vydala niekoľko prác nepatriacich do beletrie, vrátane niekoľkých románov s tematikou gayov a lesbičiek, napr.I Am a Lesbian z 1962. Hoci bola relatívne krotká podľa dnešných merítok, v čase vydania boli tieto diela považované za pornografické, a dlho odmietala zverejniť tieto diela. V roku 1966 sa Bradleyová stala spoluzakladateľkou Society for Creative Anachronism.
Jej pravdepodobne najznámejším dielom je román The Mists of Avalon (Hmly Avalonu). Návrat k legende o Kamelote z pohľadu Morgan Le Fay a Gwenhwyfar, vyústilo do vzniku série kníh. Okrem románov vydávala aj dlhodobo vychádzajúcu antológiu Sword and Sorceress, ktorej posledný diel vydala len týždeň pred svojou smrťou. Vytvorila tiež planétu Darkover ako prostredie pre svoju vlastnú zbierku, a napísala veľké množstvo príbehov z Darkoveru ako samostatný autor a neskôr tiež v spolupráci s ďalšími autormi, vďaka čomu vznikli Darkoverské antológie, kde opäť poskytla šancu podporiť príbehy nepublikovaných autorov. Mercedes Lackeyová bola prvou, no len jednou z mnohých autoriek, ktoré sa objavili v antológiách. Mercedes sa tiež priatelila s veľkou rodinou spisovateľov v Bradleyovej dome v Berkeley. A hoci Bradleyová podporovala najmä mladé autorky, nepociťovala nechuť k zahŕňaniu mužov do svojich antológií.
V roku 2000 bola nominovaná na cenu World Fantasy Award za celoživotný prínos.